Α4-0113/96

Πρόταση κανονισμού του Συμβουλίου για τις δράσεις τις σχετικές με τον ιό ΗΙV και το ΑΙDS στις αναπτυσσόμενες χώρες (CΟΜ(95)0293 - C4-0335/95 - 95/0164(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση κανονισμού (ΕΚ) του Συμβουλίου για τις δράσεις τις σχετικές με τον ιό ΗΙV και το ΑΙDS στις αναπτυσσόμενες χώρες.

>Κείμενο μετά την ψηφοφορία στο ΕΚ>

Πρόταση κανονισμού (EK) του Συμβουλίου για τις δράσεις στον τομέα του ΗΙV/ΑΙDS και των σεξουαλικώς μεταδιδόμενων ασθενειών στις αναπτυσσόμενες χώρες.

(Τροπολογία 2)

Πρώτη αιτιολογική σκέψη

>Αρχικό κείμενο>

ότι η αρμόδια επί του προϋπολογισμού αρχή αποφάσισε, στο πλαίσιο του προϋπολογισμού 1988, να δημιουργήσει ένα κονδύλιο του προϋπολογισμού με σκοπό την καταπολέμηση της επιδημίας του HIV/AIDS;

>Κείμενο μετά την ψηφοφορία στο ΕΚ>

ότι η αρμόδια επί του προϋπολογισμού αρχή αποφάσισε, στο πλαίσιο του προϋπολογισμού 1988, να δημιουργήσει ένα κονδύλιο του προϋπολογισμού με σκοπό την καταπολέμηση της επιδημίας του HIV/AIDS, μέσω του οποίου θα επιχειρήσει την ανάπτυξη δράσεων καινοτόμων και όχι απλώς συμπληρωματικών με εκείνες που ήδη εκτελούνται σε άλλα επίπεδα;

(Τροπολογία 3)

Τρίτη αιτιολογική σκέψη

>Αρχικό κείμενο>

ότι το ΗΙV/ΑΙDS δεν αποτελεί πλέον πρωτοεμφανιζόμενη επιδημία αλλά μάλλον πανδημία που έχει εξαπλωθεί σε ολόκληρο τον κόσμο, βρίσκεται εν εξελίξει και έχει διαφορετικά κοινωνικά και πολιτικά χαρακτηριστικά, ανάλογα με την περιοχή και/ή τη χώρα, και συνεπώς απαιτεί διαρθρωτική και πολυτομεακή αντιμετώπιση;

>Κείμενο μετά την ψηφοφορία στο ΕΚ>

ότι το ΗΙV/ΑΙDS δεν αποτελεί πλέον πρωτοεμφανιζόμενη επιδημία αλλά μάλλον πανδημία που έχει εξαπλωθεί σε ολόκληρο τον κόσμο, βρίσκεται εν εξελίξει και έχει διαφορετικά κοινωνικά και πολιτικά χαρακτηριστικά, και συνεπώς απαιτεί κατάλληλη διαρθρωτική και πολυτομεακή αντιμετώπιση που όμως υπερβαίνει τις ατομικές και οικονομικές δυνατότητες των περισσότερων αναπτυσσόμενων χωρών;

(Τροπολογία 40)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι, σύμφωνα με πολλούς επιστήμονες, η προσβολή από τον ιό HIV δεν μπορεί, από μόνη της, να ενεργοποιήσει το ΑΙDS, καθώς θεωρείται απαραίτητη η παρέμβαση διαφόρων συντελεστών που καταστέλλουν την ισχύ του ανοσοποιητικού συστήματος;

(Τροπολογία 41)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

ότι οι εν λόγω συντελεστές περιλαμβάνουν, μεταξύ άλλων, τα προβλήματα λόγω κακής διατροφής, το άγχος που οφείλεται σε κακές συνθήκες διαβίωσης και το ανθυγιεινό περιβάλλον διαβίωσης;

(Τροπολογία 4)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι στο ψήφισμά του της 15ης Νοεμβρίου 1995 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τη πολιτική που ακολουθεί η Κοινότητα και τα κράτη μέλη στις αναπτυσσόμενες χώρες σχετικά με το AIDS(1), το Ευρωπαϊκό Κοινοβούλιο ζήτησε σημαντική αύξηση των πιστώσεων καθώς και εφαρμογή εμπεριστατωμένου προγράμματος δράσης για τον περιορισμό της εξάπλωσης της επιδημίας, καθώς και για τη βελτίωση των κοινωνικοοικονομικών συνεπειών της;

----------------

(1) ΕΕ C 323 της 8.12.1995, σ. 45.

(Τροπολογία 5)

Έκτη αιτιολογική σκέψη

>Αρχικό κείμενο>

Ότι στα ψηφίσματα του Συμβουλίου και του Κοινοβουλίου διατυπώνεται το αίτημα της ανάληψης προσπαθειών προς την κατεύθυνση αυτή;

>Κείμενο μετά την ψηφοφορία στο ΕΚ>

Ότι στα ψηφίσματα του Συμβουλίου και του Κοινοβουλίου διατυπώνεται το αίτημα της ανάληψης προσπαθειών προς την κατεύθυνση αυτή κυρίως υπέρ των μειονεκτούντων τμημάτων του πληθυσμού στις πιο φτωχές αναπτυσσόμενες χώρες;

(Τροπολογία 6)

Άρθρο 1, 2ο εδάφιο, πρώτη παύλα

>Αρχικό κείμενο>

- προώθηση αποτελεσματικής πολιτικής πρόληψης της μετάδοσης του HIV/AIDS δια της σεξουαλικής 8επαφής ή από μητέρα προς έμβρυο ή δια της μετάγγισης μολυσμένου αίματος;

>Κείμενο μετά την ψηφοφορία στο ΕΚ>

- προώθηση αποτελεσματικής πολιτικής πρόληψης της μετάδοσης του HIV/AIDS δια της σεξουαλικής 8επαφής ή από μητέρα προς έμβρυο ή δια της μετάγγισης μολυσμένου αίματος καθώς και πρόληψη και θεραπεία των μεταδιδομένων δια της σεξουαλικής επαφής ασθενειών και συγκεκριμένα με την ενίσχυση των ενεργειών επικοινωνίας, ενημέρωσης και επιμόρφωσης ιδίως με τη χρηματοδότηση ενημερωτικών εκστρατειών πρόληψης που θα προωθούν τη χρησιμοποίηση και ορθή χρήση όλων των προληπτικών μέσων και ιδιαίτερα των προφυλακτικών; οι εκστρατείες αυτές πρέπει να εκπονούνται με τη συμμετοχή των μαζικών εκείνων μέσων ενημέρωσης που είναι σε θέση να φθάσουν στον πληθυσμό;

(Τροπολογία 45)

Άρθρο πρώτο, δεύτερο εδάφιο, 2η παύλα

>Αρχικό κείμενο>

- ανάσχεση του κύκλου «φτώχεια-αστάθεια-HIV/AIDS», με την απόδοση ιδιαίτερης προσοχής σε πληθυσμιακές ομάδες που, λόγω των συνθηκών υπό τις οποίες ζουν, διατρέχουν κίνδυνο (πρόσφυγες, μετανάστες κ.λπ.);

>Κείμενο μετά την ψηφοφορία στο ΕΚ>

- ανάσχεση του κύκλου «φτώχεια-αστάθεια-HIV/AIDS», με την απόδοση ιδιαίτερης προσοχής σε πληθυσμιακές ομάδες που, λόγω των συνθηκών υπό τις οποίες ζουν, διατρέχουν κίνδυνο (πρόσφυγες, μετανάστες, διακινούμενοι εργάτες, στρατιωτικοί, κρατούμενοι, πόρνες κ.λπ.);

(Τροπολογία 43)

Άρθρο 1, δεύτερο εδάφιο, παύλα 2α (νέα)

>Κείμενο μετά την ψηφοφορία στο ΕΚ>

- έμφαση στη μείωση των συντελεστών ενεργοποίησης του AIDS, όπως η υπερβολική φτώχεια, η κακή διατροφή και τα προβλήματα διατροφής, καθώς και οι άσχημες υγειονομικές συνθήκες;

(Τροπολογία 9)

Άρθρο 1, δεύτερο εδάφιο, 3η παύλα

>Αρχικό κείμενο>

- ενίσχυση του τομέα υγειονομικής φροντίδας και του τομέα κοινωνικών υπηρεσιών, ώστε να μπορούν να ανταποκριθούν στα αυξανόμενα βάρη τα οποία συνδέονται με την εξάπλωση της επιδημίας;

>Κείμενο μετά την ψηφοφορία στο ΕΚ>

- ενίσχυση του τομέα υγειονομικής φροντίδας και του τομέα κοινωνικών υπηρεσιών, ώστε να μπορούν να ανταποκριθούν στα αυξανόμενα βάρη τα οποία συνδέονται με την εξάπλωση της επιδημίας, ιδίως με την προώθηση εκπαιδευτικών προγραμμάτων απευθυνομένων κατ´ αρχήν στους νέους, όπως μαθήματα σεξουαλικής διαπαιδαγώγησης σε πλαίσιο σεβασμού της πολιτιστικής τους ταυτότητας;

(Τροπολογία 10)

Άρθρο 1, δεύτερο εδάφιο, παύλα 3α (νέα)

>Κείμενο μετά την ψηφοφορία στο ΕΚ>

- προώθηση και ανάπτυξη ανταλλαγών ιατρικής συνεργασίας τόσο σε περιφερειακό, όσο και σε διεθνές επίπεδο;

(Τροπολογία 11)

Άρθρο 1, δεύτερο εδάφιο, παύλα 3β (νέα)

>Κείμενο μετά την ψηφοφορία στο ΕΚ>

- ένταξη της καταπολέμησης του AIDS στη γενική καταπολέμηση άλλων ιασίμων ασθενειών που υφίστανται ακόμη στις αναπτυσσόμενες χώρες βελτιώνοντας την πρωτογενή υγειονομική περίθαλψη;

(Τροπολογία 12)

Άρθρο 1, δεύτερο εδάφιο, παύλα 3γ (νέα)

>Κείμενο μετά την ψηφοφορία στο ΕΚ>

- προώθηση του διαλόγου με τις θρησκευτικές οργανώσεις οι οποίες εξακολουθούν να απορρίπτουν μια ανοιχτή και ευρεία ενημερωτική εκστρατεία κατά του AIDS,

(Τροπολογία 13)

Άρθρο 1, δεύτερο εδάφιο, παύλα 3δ (νέα)

>Κείμενο μετά την ψηφοφορία στο ΕΚ>

- προώθηση μιας πολιτικής που στοχεύει στον σεβασμό των θεμελιωδών δικαιωμάτων του ανθρώπου, υπό το πρίσμα της 4ης Παγκόσμιας Διάσκεψης των Γυναικών που διεξήχθη στο Πεκίνο,

(Τροπολογία 14)

Άρθρο 2, πρώτη παύλα

>Αρχικό κείμενο>

- τη σεξουαλική αγωγή και την αγωγή τη σχετική με την υγιεινή της αναπαραγωγικής λειτουργίας, καθιστώντας την ιδιαίτερα προσαρμοσμένη και προσιτή σε προκαθορισμένες ομάδες, σε πληθυσμούς που ζουν υπό συνθήκες αυξημένου κινδύνου και γενικότερα στους νέους και τις γυναίκες,

>Κείμενο μετά την ψηφοφορία στο ΕΚ>

- τη σεξουαλική αγωγή και την αγωγή τη σχετική με την υγιεινή της αναπαραγωγικής λειτουργίας, καθιστώντας την ιδιαίτερα προσαρμοσμένη και προσιτή σε προκαθορισμένες ομάδες, σε πληθυσμούς που ζουν υπό συνθήκες αυξημένου κινδύνου και γενικότερα στους νέους, τις γυναίκες καθώς και τους συντρόφους τους, ενώ θα πρέπει να υφίστανται αποτελεσματικοί διαμορφωτές της κοινής γνώμης και μέσα ενημέρωσης για την παροχή σχετικών πληροφοριών με κατάλληλο και αντιληπτό τρόπο,

(Τροπολογία 15)

Άρθρο 2, δεύτερη παύλα

>Αρχικό κείμενο>

- την καλύτερη μεθόδευση της πρόληψης της μετάδοσης του HIV και των σεξουαλικώς μεταδιδομένων νοσημάτων, καθώς και της θεραπείας αυτών των τελευταίων;

>Κείμενο μετά την ψηφοφορία στο ΕΚ>

- παροχή κινήτρων και βελτίωση των δράσεων που στοχεύουν στην πρόληψη της μετάδοσης του HIV και των σεξουαλικώς μεταδιδομένων νοσημάτων, καθώς και της θεραπείας αυτών των τελευταίων;

(Τροπολογία 16)

Άρθρο 2, τρίτη παύλα

>Αρχικό κείμενο>

- τη βελτίωση της διαθεσιμότητας και της αξιοποίησης των διαφόρων μέσων και μεθόδων προστασίας;

>Κείμενο μετά την ψηφοφορία στο ΕΚ>

- τη βελτίωση της διαθεσιμότητας και της αξιοποίησης - συγκεκριμένα με μία καλύτερη ενημέρωση - των διαφόρων μέσων και μεθόδων προστασίας και με την προώθηση, διανομή και πώληση, υπό τις κατάλληλες συνθήκες, προφυλακτικών;

(Τροπολογία 17)

Άρθρο 2, παύλα 3α (νέα)

>Κείμενο μετά την ψηφοφορία στο ΕΚ>

- την προώθηση των μεθόδων συστηματικής ανίχνευσης του ιού HIV/AIDS στους πληθυσμούς των αναπτυσσομένων χωρών;

(Τροπολογία 18)

Άρθρο 2, παύλες 3β και 3γ (νέες)

>Κείμενο μετά την ψηφοφορία στο ΕΚ>

- την ενίσχυση της διαθεσιμότητας φαρμάκων για την αρωγή των σεξουαλικώς μεταδιδόμενων νοσημάτων.

>Κείμενο μετά την ψηφοφορία στο ΕΚ>

- τη μελέτη ενόψει της δημιουργίας, υπό την ώθηση της Ένωσης, ενός μηχανισμού αλληλεγγύης που θα επιτρέπει τη βελτίωση της θεραπείας των ατόμων που έχουν προσβληθεί από τον VIH, στις πιο φτωχές χώρες; για το σκοπό αυτό θα πρέπει να αναζητηθεί από κοινού με τους διάφορους φορείς των Ηνωμένων Εθνών, τις ενδιαφερόμενες ΜΚΟ, τα εργαστήρια φαρμακευτικών προϊόντων και σε συνεργασία με τα συστήματα υγείας των ανεπτυγμένων χωρών, ειδικότερα δε της Ένωσης, η καλύτερη δυνατή οικονομική προσέγγιση της ισότητας μεταξύ Βορρά και Νότου στο θεραπευτικό τομέα.

(Τροπολογία 19)

Άρθρο 2, τέταρτη παύλα

>Αρχικό κείμενο>

- την ενίσχυση των υπηρεσιών υγείας, ιδιαίτερα σε περιφερειακό επίπεδο, με σκοπό την ανάπτυξη έργου πρόληψης και περίθαλψης; επίσης την ενίσχυση των δυνατοτήτων στον τομέα της ασφάλειας των μεταγγίσεων,

>Κείμενο μετά την ψηφοφορία στο ΕΚ>

- την ενίσχυση των υπηρεσιών υγείας και των μονάδων μέριμνας, ιδιαίτερα σε περιφερειακό επίπεδο, με σκοπό την ανάπτυξη έργου πρόληψης και περίθαλψης; επίσης την ενίσχυση των δυνατοτήτων στον τομέα της ασφάλειας των μεταγγίσεων,

(Τροπολογία 20)

Άρθρο 2, έκτη παύλα

>Αρχικό κείμενο>

- την τεχνική και χρηματοδοτική υποστήριξη, η οποία να επιτρέπει την καλύτερη δυνατή συμβολή των ΜΚΟ και των βασικών συλλογικών φορέων στις δραστηριότητες πρόληψης και κοινωνικής μέριμνας, ιδιαίτερα μέσω της παροχής βοήθειας για τη συγκρότηση δικτύων;

>Κείμενο μετά την ψηφοφορία στο ΕΚ>

- την τεχνική και χρηματοδοτική υποστήριξη, η οποία να επιτρέπει την καλύτερη δυνατή συμβολή των ΜΚΟ στις δραστηριότητες πρόληψης και κοινωνικής μέριμνας, ιδιαίτερα μέσω της παροχής βοήθειας για τη συγκρότηση δικτύων με στόχο τη βελτίωση της αποτελεσματικότητας των δράσεων και την ενίσχυση της ενημέρωσης, συντονισμού και συνεργασίας μεταξύ όλων των παραγόντων;

(Τροπολογία 21)

Άρθρο 2, παύλα 6α (νέα)

>Κείμενο μετά την ψηφοφορία στο ΕΚ>

- τη συμμετοχή των τοπικών κοινοτήτων στην εκπόνηση τοπικών στρατηγικών ενημέρωσης και προγραμμάτων σεξουαλικής διαπαιδαγώγησης;

(Τροπολογία 23)

Άρθρο 2, όγδοη παύλα

>Αρχικό κείμενο>

- την προαγωγή του σεβασμού των δικαιωμάτων του ανθρώπου, της αποφυγής των διακρίσεων και της αποτροπής του στιγματισμού των προσώπων που έχουν προσβληθεί από τον ιό, ιδίως με τη δημιουργία του κατάλληλου νομοθετικού πλαισίου.

>Κείμενο μετά την ψηφοφορία στο ΕΚ>

- την προαγωγή του σεβασμού των δικαιωμάτων του ανθρώπου, των προσώπων που έχουν προσβληθεί από τον ιό και την αποτροπή του στιγματισμού, της απομόνωσης και/ή της ένταξης σε γκέτο (λ.χ. των προσφύγων και των μεταναστών) των φορέων του ιού HIV μέσω εκστρατειών ευαισθητοποίησης της κοινής γνώμης, καθώς και της αποτροπής των διακρίσεων, ιδίως με τη δημιουργία του κατάλληλου νομοθετικού πλαισίου.

(Τροπολογία 46)

Άρθρο 2, παύλα 8α (νέα)

>Κείμενο μετά την ψηφοφορία στο ΕΚ>

- τη βελτίωση των εθνικών συστημάτων πληροφόρησης και στατιστικής για την επιδημιολογική εποπτεία, καθώς και την δημιουργία τράπεζας δεδομένων και δικτύου με στόχο να βρίσκονται σε επαφή τα εν λόγω συστήματα.

(Τροπολογία 25)

Άρθρο 2, παύλα 8β (νέα)

>Κείμενο μετά την ψηφοφορία στο ΕΚ>

- την υποστήριξη προγραμμάτων ενημέρωσης και επιμόρφωσης των τοπικών υγειονομικών παραγόντων;

(Τροπολογία 26)

Άρθρο 2, παύλα 8γ (νέα)

>Κείμενο μετά την ψηφοφορία στο ΕΚ>

- την καταβολή προσπαθειών αφενός για την αξιοποίηση άλλων σχεδίων γενικής φύσεως έτσι ώστε να δοθεί η δυνατότητα σε όλους εκείνους που συμμετέχουν στα σχέδια να προσφέρουν υγειονομική εκπαίδευση και πρόληψη ταυτόχρονα, και αφετέρου για την αποφυγή σύγκρουσης των γενικών αυτών σχεδίων με την εκστρατεία κατά του AIDS.

(Τροπολογία 27)

Άρθρο 2, παύλα 8δ (νέα)

>Κείμενο μετά την ψηφοφορία στο ΕΚ>

- τη στήριξη προγραμμάτων που στοχεύουν στην αύξηση των αρμοδιοτήτων των γυναικών κατά τη λήψη αποφάσεων σε όλες τις πτυχές του υγειονομικού τομέα, συμπεριλαμβανομένων εκείνων που αφορούν τις σεξουαλικές σχέσεις, καθώς και στην αύξηση της ευαισθητοποίησης των ανδρών και της ευθύνης τους για ασφαλή σεξουαλική συμπεριφορά.

(Τροπολογία 22)

Άρθρο 2, εδάφιο 1α (νέο)

>Κείμενο μετά την ψηφοφορία στο ΕΚ>

όλα τα προγράμματα πρόληψης και ελέγχου του AIDS πρέπει να σέβονται τα ανθρώπινα δικαιώματα, τις πολιτιστικές και θρησκευτικές ιδιομορφίες στο βαθμό που είναι συμβατά με την καταπολέμηση της ασθένειας αυτής;

(Τροπολογία 28)

Άρθρο 3

>Αρχικό κείμενο>

Οι συνεργαζόμενοι φορείς οι οποίοι είναι δυνατόν να λάβουν χρηματοδότηση κατ' εφαρμογή του παρόντος κανονισμού είναι, ενδεικτικά, δημόσιες υπηρεσίες και οργανισμοί που λειτουργούν σε εθνικό, περιφερειακό ή τοπικό επίπεδο, τοπικοί φορείς και άλλες αποκεντρωμένες οντότητες, περιφερειακοί οργανισμοί, διεθνείς οργανισμοί, ερευνητικά ιδρύματα και πανεπιστήμια, βασικοί συλλογικοί φορείς και ιδιωτικοί φορείς, συμπεριλαμβανομένων των ΜΚΟ και των αντιπροσωπευτικών ενώσεων, που είναι σε θέση, ανάλογα με τις ειδικές γνώσεις που διαθέτουν, να συμβάλλουν στη σύλληψη, την εφαρμογή και την παρακολούθηση των στρατηγικών προτεραιότητας στον τομέα του HIV και του AIDS που περιγράφονται στο άρθρο 2.

>Κείμενο μετά την ψηφοφορία στο ΕΚ>

Οι συνεργαζόμενοι φορείς οι οποίοι είναι δυνατόν να λάβουν χρηματοδότηση κατ' εφαρμογή του παρόντος κανονισμού είναι, ενδεικτικά, δημόσιες υπηρεσίες και οργανισμοί που λειτουργούν σε εθνικό, περιφερειακό ή τοπικό επίπεδο, τοπικοί φορείς και άλλες αποκεντρωμένες οντότητες, παραδοσιακές κοινωνικές δομές, περιφερειακοί οργανισμοί, διεθνείς οργανισμοί, ερευνητικά ιδρύματα και πανεπιστήμια, βασικοί συλλογικοί φορείς, μη κυβερνητικές οργανώσεις, συμπεριλαμβανομένων και γυναικείων ΜΚΟ και αντιπροσωπευτικών ενώσεων και ιδιωτικοί φορείς, που είναι σε θέση, ανάλογα με τις ειδικές γνώσεις που διαθέτουν, να συμβάλλουν στη σύλληψη, την εφαρμογή και την παρακολούθηση των στρατηγικών προτεραιότητας στον τομέα του HIV και του AIDS που περιγράφονται στο άρθρο 2. Πρέπει να καταβληθούν προσπάθειες για να εξασφαλισθεί η ισόρροπη κατανομή των φύλων μεταξύ των παραγόντων της συνεργασίας.

(Τροπολογία 29)

Άρθρο 4, παράγραφος 1

>Αρχικό κείμενο>

1. Στα μέσα που θα μπορούσαν να εφαρμοσθούν στο πλαίσιο των δράσεων που μνημονεύονται στο άρθρο 1 περιλαμβάνονται, παραδείγματος χάρη, οι μελέτες, η παροχή τεχνικής βοήθειας, η κατάρτιση ή άλλου είδους υπηρεσίες, η προμήθεια υλικού, η εκτέλεση εργασιών, οι διαχειριστικοί έλεγχοι και οι αποστολές αξιολόγησης και ελέγχου. Προτεραιότητα θα δοθεί στην ενίσχυση των δυνατοτήτων των οικείων χωρών, ειδικότερα με την κατάρτιση του ανθρώπινου δυναμικού και με απώτερο στόχο τη δυνατότητα αυτοδύναμης λειτουργίας.

>Κείμενο μετά την ψηφοφορία στο ΕΚ>

1. Στα μέσα που θα μπορούσαν να εφαρμοσθούν στο πλαίσιο των δράσεων που μνημονεύονται στο άρθρο 1 περιλαμβάνονται, παραδείγματος χάρη, η παροχή τεχνικής βοήθειας, η κατάρτιση ή άλλου είδους υπηρεσίες, η προμήθεια υλικού, η εκτέλεση εργασιών, οι διαχειριστικοί έλεγχοι αξιολόγησης και ελέγχου το κόστος των οποίων θα υποβάλλεται στην αρμόδια επί του προϋπολογισμού αρχή πριν από την πρώτη ανάγνωση κάθε οικονομικού έτους. Προτεραιότητα θα δοθεί στην ενίσχυση των δυνατοτήτων των οικείων χωρών, ειδικότερα με την κατάρτιση του ανθρώπινου δυναμικού και μέσω προγραμμάτων που αποβλέπουν στην διεύρυνση της συμμετοχήςτων αποδεκτριών χωρών και της σχετικής αυτονομίας, ως προς τα μέτρα ελέγχου της επέκτασης του ιού.

(Τροπολογία 30)

Άρθρο 4, παράγραφος 3α (νέα)

>Κείμενο μετά την ψηφοφορία στο ΕΚ>

3α. Η οικονομική συνεισφορά τοπικών εταίρων, ιδίως όσον αφορά το λειτουργικό κόστος, θα παρέχεται κατά προτεραιότητα σε περιπτώσεις όπου το έργο αποτελεί εναρκτήρια φάση μιας συνεχούς δραστηριότητας, προκειμένου να διασφαλισθεί η βιωσιμότητα των έργων αυτών ακόμα και μετά το πέρας της κοινοτικής χρηματοδότησης.

(Τροπολογία 31)

Άρθρο 4, παράγραφος 5

>Αρχικό κείμενο>

Για να ενισχυθεί η συνοχή και η συμπληρωματικότητα μεταξύ των ενεργειών που χρηματοδοτεί η Κοινότητα και αυτών που χρηματοδοτούν τα κράτη μέλη, με σκοπό να εξασφαλιστεί η μεγαλύτερη δυνατή αποτελεσματικότητα για το σύνολο αυτών των ενεργειών, η Επιτροπή λαμβάνει όλα τα απαραίτητα συντονιστικά μέτρα, ιδίως:

>Κείμενο μετά την ψηφοφορία στο ΕΚ>

Για να ενισχυθεί η συνοχή και η συμπληρωματικότητα μεταξύ των ενεργειών που χρηματοδοτεί η Κοινότητα και αυτών που χρηματοδοτούν τα κράτη μέλη και άλλοι διμερείς και διεθνείς χορηγοί, με σκοπό να εξασφαλιστεί η μεγαλύτερη δυνατή αποτελεσματικότητα για το σύνολο αυτών των ενεργειών, η Επιτροπή λαμβάνει όλα τα απαραίτητα συντονιστικά μέτρα, ιδίως:

>Αρχικό κείμενο>

α. καθιέρωση ενός συστήματος συστηματικής ανταλλαγής πληροφοριών σχετικά με τις χρηματοδοτούμενες ενέργειες και αυτές για τις οποίες προβλέπεται χρηματοδότηση από την Κοινότητα και τα κράτη μέλη;

>Κείμενο μετά την ψηφοφορία στο ΕΚ>

α. καθιέρωση ενός συστήματος συστηματικής ανταλλαγής πληροφοριών σχετικά με τις χρηματοδοτούμενες ενέργειες και αυτές για τις οποίες προβλέπεται χρηματοδότηση από την Κοινότητα, τα κράτη μέλη και άλλους διμερείς και διεθνείς χορηγούς;

>Αρχικό κείμενο>

β. επιτόπιο συντονισμό της εφαρμογής των ενεργειών με τακτικές συνεδριάσεις και ανταλλαγή πληροφοριών μεταξύ των εκπροσώπων της Επιτροπής και των κρατών μελών στην ή στις αποδέκτριες χώρες.

>Κείμενο μετά την ψηφοφορία στο ΕΚ>

β. επιτόπιο συντονισμό της εφαρμογής των ενεργειών με τακτικές συνεδριάσεις και ανταλλαγή πληροφοριών μεταξύ των εκπροσώπων των χορηγών στην ή στις αποδέκτριες χώρες.

(Τροπολογία 32)

Άρθρο 4, παράγραφος 5α (νέα)

>Κείμενο μετά την ψηφοφορία στο ΕΚ>

5α. Η Επιτροπή υποβάλλει ετησίως στο Ευρωπαϊκό Κοινοβούλιο τα αποτελέσματα των ερευνών της στον τομέα της συγχρηματοδότησης και των εταιρικών σχέσεων, προκειμένου το Κοινοβούλιο να είναι σε θέση να ασκεί πολιτικό και δημοσιονομικό έλεγχο.

(Τροπολογία 33)

Άρθρο 6, παράγραφος 5

>Αρχικό κείμενο>

5. Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, ενώ είναι δυνατόν να επεκταθεί και σε άλλες αναπτυσσόμενες χώρες και, σε δεόντως αιτιολογημένες περιπτώσεις, σε άλλες τρίτες χώρες.

>Κείμενο μετά την ψηφοφορία στο ΕΚ>

5. Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, καθώς και άλλων αναπτυσσόμενων χωρών. Είναι δυνατόν να επεκταθεί, σε δεόντως αιτιολογημένες περιπτώσεις, σε άλλες τρίτες χώρες.

(Τροπολογία 34)

Άρθρο 6, παράγραφος 6

>Αρχικό κείμενο>

6. Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατό να κατάγονται από άλλες χώρες.

>Κείμενο μετά την ψηφοφορία στο ΕΚ>

6. Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη αναπτυσσόμενη χώρα. Εξαιρέσεις είναι δυνατές μόνο κατόπιν συμφωνίας με την αρμόδια υπηρεσία, ιδιαίτερα όταν υπάρχει κίνδυνος να προκύψουν υψηλότερες δαπάνες ή δυσανάλογη επιβάρυνση για τις ενδιαφερόμενες χώρες.

(Τροπολογία 35)

Άρθρο 7, παράγραφος 2, εδάφιο 2α (νέο)

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι κατ´ αρχήν δημόσιες εκτός εάν ληφθεί και δημοσιευθεί εγκαίρως δεόντως αιτιολογημένη απόφαση περί του αντιθέτου. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις, καθώς και τα πρακτικά των συνεδριάσεών της. Καταρτίζει, επίσης, δημόσιο πρωτόκολλο όπου αναπτύσσονται τα συμφέροντα των μελών της.

(Τροπολογία 36)

Άρθρο 8

>Αρχικό κείμενο>

Μία φορά ετησίως πραγματοποιείται ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος, στο πλαίσιο κοινής συνεδρίασης των τριών επιτροπών που μνημονεύονται στο άρθρο 7, παρ. 1.

>Κείμενο μετά την ψηφοφορία στο ΕΚ>

Μία φορά ετησίως πραγματοποιείται ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος, στο πλαίσιο κοινής συνεδρίασης των τριών επιτροπών που μνημονεύονται στο άρθρο 7, παρ. 1. Η Επιτροπή καταρτίζει τους προς υποβολή γενικούς προσανατολισμούς επί τη βάσει ακροάσεων που πραγματοποιούνται με τις αρχές, τους εταιρικούς οργανισμούς και τους δικαιούχους στις αποδέκτριες χώρες.

(Τροπολογία 37)

Άρθρο 9

>Αρχικό κείμενο>

Μετά από κάθε οικονομικό έτος η Επιτροπή υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο, η οποία περιλαμβάνει συνοπτική παρουσίαση των δράσεων που χρηματοδοτήθηκαν κατά τη διάρκεια του έτους, καθώς και αξιολόγηση της εφαρμογής του παρόντος κανονισμού κατά τη διάρκεια του ίδιου έτους.

>Κείμενο μετά την ψηφοφορία στο ΕΚ>

Πριν από την 1η Σεπτεμβρίου κάθε οικονομικού έτους, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο, η οποία περιλαμβάνει κατάλογο των εταίρων των συγχρηματοδοτούμενων δράσεων, το ποσοστό συγχρηματοδότησης, συνοπτική παρουσίαση των δράσεων που χρηματοδοτήθηκαν κατά τη διάρκεια του έτους, καθώς και ποσοτική επί τη βάσει αριθμητικών δεδομένων αξιολόγηση της εφαρμογής του παρόντος κανονισμού κατά τη διάρκεια του ίδιου έτους.

>Αρχικό κείμενο>

Η συνοπτική παρουσίαση περιλαμβάνει, μεταξύ άλλων, στοιχεία για τους φορείς με τους οποίους συνήφθησαν οι συμβάσεις ή τα συμβόλαια εκτέλεσης των διαφόρων δράσεων.

>Κείμενο μετά την ψηφοφορία στο ΕΚ>

Η συνοπτική παρουσίαση παρέχει, μεταξύ άλλων, πληροφορίες για τους φορείς με τους οποίους συνήφθησαν οι συμβάσεις ή τα συμβόλαια εκτέλεσης των διαφόρων δράσεων.

>Αρχικό κείμενο>

Η έκθεση περιλαμβάνει επίσης περιληπτική παρουσίαση των εξωτερικών αξιολογήσεων που ενδεχομένως πραγματοποιήθηκαν αναφορικά με μεμονωμένες δράσεις.

>Κείμενο μετά την ψηφοφορία στο ΕΚ>

Η έκθεση περιλαμβάνει επίσης περιληπτική ποσοτική παρουσίαση των εξωτερικών αξιολογήσεων που ενδεχομένως πραγματοποιήθηκαν αναφορικά με μεμονωμένες δράσεις.

(Τροπολογία 39)

Άρθρο 10, εδάφιο 1α (νέο)

>Κείμενο μετά την ψηφοφορία στο ΕΚ>

Ο κανονισμός αυτός θα αναθεωρηθεί πέντε έτη μετά την έναρξη ισχύος του.

Ψήφισμα νομοθετικού περιεχομένου το οποίο περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τις δράσεις τις σχετικές με τον ιό ΗΙV και το ΑΙDS στις αναπτυσσόμενες χώρες(CΟΜ(95)0293 - C4-0335/95 - 95/0164(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0293 - 95/0164(SYN) ((ΕΕ C 252 της 28.09.1995, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 130Φ της Συνθήκης ΕΚ (C4-0335/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας καθώς και τις γνωμοδοτήσεις της Επιτροπής Προϋπολογισμών, της Επιτροπής για τα Δικαιώματα της Γυναίκας και της Επιτροπής Ελέγχου του Προϋπολογισμού (Α4- 0113/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2 της Συνθήκης ΕΚ;

3. καλεί το Συμβούλιο να συμπεριλάβει, στην κοινή θέση που θα εγκρίνει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο;

4. ζητεί την έναρξη διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί να γνωμοδοτήσει εκ νέου στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.